Lav et referat af nedenstående tekst:

Tekst:
I hvert fald ikke, hvis man spørger indehaveren af bevillingen til Club Stygge, Britt Benzon. Det viser en aktindsigt, som TV2 Nord har fået i det møde, der er blevet afholdt med indehaveren af den omstridte natklub og Nordjyllands politi . Tilstede ved mødet var bevillingsindehaveren, Britt Benzon, Vicepolitiinspektør Sune Myrup og politiassistent Lars Brøndberg. Af aktindsigten fremgår det, at Britt Benzen medgiver at 'de som restauration har et problem med narkotikaindtag blandt deres gæster, og at det er et område, hvor de skal stramme op.' Det står ellers i direkte kontrast til det svar, som hendes søn, daglig leder Mark Benzon, sendte til TV2 Nord ovenpå TV2 ECHO dokumentaren , der dokumentrede omfattende brug af narkotika på natklubben - med blandt andet dørmændenes viden. Af dokumentaren fremgår det, at flere end 50 unge fortæller, at de ufrivilligt har fået puttet stoffer i deres drink, såkaldt drugging. Søn skulle indsættes som bevillingsindehaver 32 af de unge mener netop, at det er sket på Club Stygge. - Seks narkoanmeldelser er selvfølgelig i den bedste af alle verdener seks for mange – også på hele fem år. Men på ingen måde værre, end hvad beværtninger også kæmper med andre steder i Aalborg. Tværtimod, lød det dengang fra daglig leder af natklubben, Mark Benzon. Men antallet af narkosager på stedet viser sig at være tre gange så højt, som natklubben har oplyst. Det viser en aktindsigt, som TV2 tidligere har fået. Af mødereferatet fremgår det også, at Britt og Bruno Benzon, altså forældrene til daglig leder Mark Benzon, længe har villet indsætte sønnen som bevillingsindehaver. Det var meningen, det skulle ske, når Club Stygges bevilling udløber næste år. Men forældrene turde ikke indsætte sønnen af frygt for, han kun ville få en såkaldt 3-bevilling. En 3-bevilling betyder, at natklubben skal lukke klokken 03 i stedet for klokken 05. Og det kan have voldsomme økonomiske konsekvenser for en natklub, at åbningstiden på den måde bliver reduceret. Tirsdag meldte Venstre ud, at de gerne ser, at natklubben både skal miste sin alkoholbevilling, og sin nattilladelse. - Vi mener, at Stygge på Bevillingsnævnets møde 22. juni skal fratages alkoholbevillingen, sagde Daniel Borup, der er formand for Venstres byrådsgruppe i Aalborg tirsdag til TV2 Nord. Venstre er ikke repræsenteret i bevillingsnævnet, så meldingen fra Venstre er en klar opfordring. Men vurderes det, at alkoholbevillingen ikke skal sløjfes, er de klar til at gribe ind på andre måder. - Vi vil i Venstre gerne kigge på grundlaget for at trække deres nattilladelse tilbage, sagde Daniel Borup (V). Fra kommunal side kan man ved at fjerne nattilladelsen indskrænke klubbens åbningstid, så der ikke kan serveres alkohol i nattetimerne. 17. juni valgte Nordjyllands politi at ransage to natklubber i Aalborg, natklubberne Club Wolf og Club Stygge. Her blev en gæst sigtet for salg af euforiserende stoffer, der var seks sager vedrørende 'hittestof', der var ni mindreårige på den ene restauration og der var en overtrædelse af forbud efter restaurationsloven. Desuden fremgår det af mødereferatet, at Nordjyllands Politi har anmodet TV2 om at få udleveret råmaterialet fra TV2 ECHO-dokumentaren. Der er netop møde i bevillingsnævnet på torsdag klokken 8.30. Her skal nævnet diskutere de afsløringer, der er lavet af Club Stygge. Bevillingsnævnet i Aalborg har indtil videre aldrig frataget nogen en bevilling eller tilladelse.

Referat:
Når Club Stygge siger, at de ikke har et problem med narkotika, er det ikke sandheden.